Рәбига Сыздыкова

Рәбига Сыздыкова, Рәбига Сәтигали кызы Сыздыкова (, 1924 елның 17 августы, Казакъстан АССР, Актүбә) — казакъ галимәсе-тел белгече, академик. Казакъстанның атказанган фән эшлеклесе, Казакъстанның Дәүләт һәм Чокан Вәлиханов исемендәге бүләкләре иясе.

 Тәрҗемәи хәле 
1924 елның 17 августында Казакъстан АССР Актүбә өлкәсе Уил районы Тайлак авылында туган. Әтисе Сәтигали Коткужин  (1888-1937) — сәяси корбан.

Тимер педучилищесын (1941),  Абай исмендәге Казакъ педагогия институтын һәм аспирантураны (1947) тәмамлый.

«Мәктәп» нәшриятында, Казакъстан фәннәр академиясенең тел гыйлеме институтында эшли.

1950 елларда тел дидактикасы мәсьәләләре, мәктәпләр һәм югары уку йортлары өчен дәреслекләр әзерләү белән шөгыльләнә.
Фәнни эзләнүләре казакъ теле, аерым алганда матур әдәбият теленә, сөйләм мәдәниятенә багышлана.

Абай Кунанбаев әсәрләренең тел үзенчәлекләрен өйрәнеп, кандидатлык (1950) һәм докторлык (1971) диссертацияләре яклый.

Казакъстан Фәннәр академиясенең мөхбир-әгъзасы (1980), хакыйкый әгъзасы (2003). Профессор (1989).

 Бүләкләре, мактаулы исемнәре 
 Казакъстанның атказанган фән эшлеклесе (1984)
 Хөрмәт Билгесе ордены (1971) 
 «Парасат» ордены (2004)
 Чокан Вәлиханов исемендәге премия (1995) 
 Казакъстанның Дәүләт премиясе (1996)

 Чыганаклар 
 «Қазақ энциклопедиясы» Бас редакциясы, 1998 ел. ISBN 5-89800-123-9
 Ш. Сарыбаев, М. Копыленко. Рабига Галиевна Сыздыкова. «Советская тюркология», 1984 ел, 4 сан,109 бит.

Төркем:Тел галимнәре
Төркем:Казакъстан галимнәре